Der er ingen heste der tar r*** på deres mennesker! Ingen heste har hjerner der kan tænke: " Jubiii jeg fik ram på hende igen". Til gengæld er der heste der er mangelfuldt opdraget, og jeg er sikker på at det er sådan en hest vi har her. Og ikke noget forkert i det, han er jo ganske ung og ny i det hele. Mit bud er at han bare er usikker på hvad det er du vil have ham til, så det må du lige så stille forklare ham. Når du kan røre hans bagben over det hele, er du allerede nået langt. Det næste du skal sikre dig, er at han ikke står med vægten på det bagben du gerne vil løfte, for så har du stillet ham en umulig opgave. Jeg ville nok starte med at bede ham om at flytte vægten fra bagbenet, uden at løfte det. Og først gå videre når han er helt sikker på det. Du må huske at det er hele hans tyngdepunkt der skal flyttes, og det kræver altså lidt balance og erfaring at stå på 3 ben. Når først han kan flytte vægten er der ikke langt til at du kan begynde at løfte benet lidt op, meget lidt i starten, ingen grund til at hyle ham ud af den... Og ja, så er det bgare at tage den derfra, en lille bitte smule af gangen, så skal det nok komme. Alle de små ting vi har tendens til at tage for givet, som eks at rense hove, må vi huske kan være en meget stor opgave for en hest der bestemt ikke kan se hvorfor det skulle være nødvendigt. Så ingen grund til panik, hav tålmodighed, så har han også grund til at stole på dig. Signe
Jeg skrev jo at han ikke gjorde det for at være ond. Jeg overværede handelsundersøgelsen i sin tid, hvor en fuldvoksen mand(dyrlæge) heller ikke kunne med bagbene. Han var 100% rå for 2½ mdr. siden. Og han viser kun mig tillid. Ingen andre skal nærmere sig ham så bliver han utryg på stedet. han har nemlig haft lidt små skrammer efter døgnfold på kroppen, og når jeg vil have en anden til lige at kigge på det, viger han fra dem. Den eneste menneskelige kontakt han havde haft før mig, var så lidt. At han hverken kunne strigles, bindes osv. Han er blevet sat 100% på plads siden dag et. Og det forsætter selvføgelig også. Så et er ihvert fald ikke der problemet ligger!! Så gode råd er rigtig dyre... -Nicole
Det var faktisk en indfaldsvinkel jeg ikke lige selv havde luret.. Jeg går i krig;)
min lille vips på 1 år kunne heller ikke det med benene... og hun er ikke bare hurtig men lyn hurtig til at sparke ud når hun bliver usikker/forskrækket... altså du skal jo også tænke på at bagparten og benene er det farligste sted et rovdyr kan sætte sig... så klart at en rå hest passer på sig selv... for selvom du er sød foran... kan det jo godt være en stor fed slange der kilder bagbenet. lagde ud med at tage min dressurpisk og vende den om... og så bliver det en god kløpind... på den måde kunne jeg komme til at klø på bagbenene uden skrammer... hver gang jeg havde hende i hænder arbejder jeg mig længere ned af bagparten mod benet, men kun til hun blev usikker på mig.. nu ca to små uger efter kan jeg strigle godt ned til hasen og tage om benet, som hun løfter... og så givet jeg slip inde hun sparker fri.. hesten skal jo lige lære det med balancen
Sådan var en af vores heste også, det ER ikke alle der kan lære det på en uge/måned. Prøv evt. at vænne hesten til at man tager et træktov i en bue og rundt om bagkoden, på denne måde kan man forsigtigt hive lidt op i benet - uden selv at riskere at blive sparket eller øm i ryggen. Og så ellers - tålmodighed tålmodighed tålmodighed - lige pludselig begynder hesten at fatte noget, og så går udviklingen meget bedre  Det vigtigste er at det ikke udvikler sig til en kamp, det skal være en rar oplevelse for hesten, og den er helt sikkert ikke "dum" for at være fræk, den ved bare ikke hvad den skal, og den synes det er akavet at stå på 3 ben 
hvis hesten er klog nok, kan den godt tage r*** på sin rytter(rideskoleheste er gode eksembler), men den ville aldrig tænke, aha der fik jeg hende, SÅ kloge kan de ikke blive.  vi har lånt en 7 års på 165cm, og han har lidt samme problem, han nærmest går i krampe og paniksparker, hvis man bare tror man skal holde fast i bagbenet. det har nu taget os omkring 1 mdr at komme så langt at han ikke prøver at ligge sig ned, når vi tager forben og ikke engang prøver at sparke mere   når vi tager bagben. vi startede med bare at berøre hans ben samtidig med et let skub på hoften/rumpen bare så han lige løfter benet fra jorden og så skam ros, simpelhen så meget ros at den bliver helt høj af det. efter et par dage vil han automatisk prøve at imponere ved at løfte benet mere eller længere tid, for han ved jo at der er ros forude og mor bliver SÅ glad. når du er nået til at han selv vil stå og flagre med benet, burde det ikke være noget problem at rense hove, bare husk ikke at holde fast i benet, bare lad det ligge på dit ben eller løst i hånden. Det virkede for os, men det er jo ikke sikkert at det er sådan din skal takles, men held og lykke med det.
Når i nu har taget problemet op, kan jeg lige så godt blande mig her, i stedet for at starte en ny tråd. Sagen er den at min gode veninde har købt en to-års vallak (lige kastereret før hjemkomst) for ca. 1½ måned siden. Han er sød og venlig, men er helt tydeligt ikke håndteret nok (gik i løsdrift med to jævnaldrende hingste). Han vil heller ikke løfte hove, men det er vist fordi han er kilden. Når man stryger hånden ned af forbenet fra albuen, slår han med benet allerede inden man når ned til knæet, og ligesådan med bagbenene. Når han spiser og er optaget af det, kan man komme lidt længere ned, men kun lidt. Jeg foreslog at hun skulle øve ham mere med at børste ham på benene, inden hun gik over til at stryge ham med hånden, men han reagerer på nøjagtigt samme måde. Så her er vi slet ikke nået til at han ikke vil løfte, han skal først lære at røres på benene. Har i nogen gode forslag??? Jeg overvejede selv at koble klikkeren på, men det har ejer bare ikke noget begreb om overhovedet...
jeg har trænet mange ungheste og blevet sparket et utal af gange, så her er mit råd: Tag et longe tov eller langt træktov, lav en lykke af det og sæt rundt om kodeleddet. når du så skal løfte benet, så trækker du op mod dig selv (du står ved siden af hesten). så vil han begynde at sparke/hoppe og så står du bare afslappet ved siden af, udstråler at der ingen fare er på færde.. på et tidspunkt slapper han af i benet og så roser du helt vildt og sætter benet ned igen... de første mange gange bruger du kun rebet. når han så kan løfte benet uden at sparke, så kan du tage fat på hoven med den ene hånd, samtidig med den anden holder i rebet... husk ikke at holde fast i benet, men i hoven... begynder han at sparke så går du tilbage til udgangspunkt med at træne med rebet... slev de vildeste heste kan lære at løfte bagben på denne måde... hvis han får ramt dig så husk at skælde ham ud... ved godt han ikke gør det for at være ond, men han skal vide han ikke må gøre det... til dorthe: jeg har haft held med at bruge en skuresvamp, du ved dem med grøn på den ene side og blå/gul/pink svamp. brug den grove side og "skrub" (uden vand) på hans ben... det kilder mindre end en børste... og så brug hænderne - men tag fat, som om man skulle massere benet... hvis man kan få et reb på benet kan man også, idet han slår men benet, holde det oppe... så træner man ham i at have benet oppe med det samme... så gider han sikkert ikke slå med det efter en periode... det er effektivt
 Heste kan ikke være frække(heller ikke "kloge" rideskoleheste) De har simpelthen ikke den del af hjernen som det kræver for at resonnere og dermed være "fræk".  Der kan være 2 grunde til en hest ikke vil have løftet ben.  Fysisk kan der være noget galt. En nerve i klemme kan gøre at den det simpelthen gør hamrende ondt at stå på 3 ben og løfte det sidste. Eller problemer med senerne i benene der gør det svært for den at stå sådan. Heste der decideret "spjætter" med bagbenene, har tit dette problem. Rygproblemer kan også være en årsag.  Dårlig træning. Kald det opdragelse om du vil. Start fra bunden af. Lær dem at stå stille. Lær dem at løfte benet du står ved på kommando: f.eks ved at sige "fus" og tage fat om koden. Husk at slip med det samme den løfter foden, så den får "ros" (dvs. at presset bliver fjernet fra den) så snart den har gjort det rigtige. Forsæt efter noget tid, og forlæng tiden den skal have benet løftet. Sørg for at træn alle 4 ben lige meget. Klikkertræning er også en genial løsning. Den med rebet om benet og bare holde fast, ville jeg ikke bruge. Mener det er at udsætte hesten for unødigt stress for at desensibilitere den. Det kan sagtens gøres mindre voldsomt. I en situation hvor "et rovdyr" har taget dens ene ben, lægger en hest alligevel ikke mærke til hvorvidt man er rolig, bange eller er i ang med at stå på et ben og citere biblen.
Jeg er lidt nysgerrig efter at vide hvad forskellen på et sweet iron bid og et "almindeligt" 3-delt bid er? På forhånd tak 
sweet iron bidet er lavet af et metal som øger spytsekretionen. Dette giver hesten mere lyst til at "suge" på bidet. Hilsen Helle
Jeg blev fristet af et sådan bid, men blev dog en del skuffet, da det meget hurtigt begyndte at ruste... Så kan ikke anbefale disse.
Det er rusten der gør jernet sødt, Når jernet oxiderer frigives en sødlig smag, det er denne smag der fremmer spytsekretionen. Biddet ruster "kontrolleret", dvs. det laver ikke skarpe grater. Det bliver bare rødt og sødt. Samme princip bruges i "Cortenstål" man laver en eller anden sirlig legering, der ruster uden at blive skørt, reaktionen stopper på et tidspunkt og efterlader stålet beskyttet i mange år. Cortenstål bruges til stålkonstruktioner, der er udsat for vind og vejr. Sweetiron er altså en form for stållegering der ruster til en vis grænse, uden at blive skørt og skarpt. Jeg synes det er fantastisk ide, hesten kan lide det, biddet bliver mere holdbart, og så synes jeg farven er pæn. Rikke
Hej Nogen der har nogen idéer til hvordan jeg får mere power i min hest. Den har et rimeligt roligt temperament og der er næsten intet der kan slå den ud af kurs (undtaget store sten der ligger i skoven   ) Den går fint fremad i dressur og spring, springer flydende, stopper faktisk aldrig og river sjældent ned. Er rimeligt lydhør for hjælperne, men jeg synes den mangler det sidste power til liiige at kunne øge lidt når behovet er der, og f.eks kunne spurte lidt i omspringninger. Den er heller ikke super til at øge i dressuren - i terrænnet går det rimeligt - men den er ikke en hurtigløber og har aldrig været det Er der noget jeg kan øve for at få ham til at være ligt "lettere" på tå?? Hilsen Anne
Du må bare være mere efter den med schenklerne!! Der skal ikke mere til end ridning, ridning og atter ridning. Lav en masse øgninger når du rider, både i skridt, trav og galop. Når du skal lave en øgning så spark ordentlig til den og samtidig hjælp med sædet. En hest skal altså reagere for shcenklerne når du vil have den frem!!
Hej Jamen, han reagerer fint på schenklerne, kan rides på rimeligt fine hjaelpere og reagerer fint på saedet, så laenge det er normalt arbejdstrav/galop   - det virker mere som om han mangler et ekstra gear, men vil proeve at traene nogen flere overgange og ogninger Hilsen Anne
Du må lære din hest at reagere bedre på dine drivende hjælpere. Han må lære at når du beder ham øge, så skal der ske en reaktion med det samme. Mange glemmer at sætte sig igennem, hvis hesten er lidt sløv og ikke rigtig gider, og derved uddanner man hesten til at det er i orden at daske rundt. Træn de fremaddrivende hjælpere, så det virker første gang. Virker de ikke med det samme, så må du sørge for at korrigere straks, ved endnu engang give fremaddrivende hjælpere men i MEGET forstærket grad. Dvs. reagerede han ikke på dit første schenkeltryk, så lad ved med bare at forsøge med endnu et og endnu et. Med det lærer han kun at det er i orden ikke at reagere. Forsøg istedet med kraftige schenkler, stemme, pisk og helt løs tøjle, sådan at han umuligt kan overhøre det. Uanset hvordan han reagerer, så ROS HAM tydeligt, hvis bare det er noget der ligner en fremad gående bevægelse. Også selv om han måske er sprunget frem i en forskrækket galop, så ros og lad ham gå lidt i galoppen før du tager ham ned i skridt/trav igen. Træn det igen og igen, så vil hjælperene kunne mindskes mere og mere. Generelt ved at træne hesten i at være bedre opmærksom på dine hjælpere, vil du også få en mere kvik og vågen hest, som er med i hvad der foregår. Håber det kan bruges. Hilsen Helle
Det lyder til at være en super hest du har. God i dressur og spring ... dejlig hest. Jeg ved ikke, måske du kunne se på foderet? Ellers er jeg fuldstændig enig i ovenstående ... den SKAL reagere på dine ben. Øgning i dressuren er noget du er nødt til at træne, hvis ikke den er det mest hidsige gemyt, ej heller på folden, kan det godt tage lidt tid. Jeg mener, den har måske ikke imponeret andre heste på folden   , så den skal lære det. En god underviser, hvad jeg tror du har, og en masse træning kan hjælpe. For ellers lyder den rigtig dejlig. Og som sagt, foder kan hjælpe ... nu vil jeg helst ikke anbefale en masse havre, men det KAN altså hjælpe, du kunne evt. prøve at give den lidt havre oven i dens normale foder. Hvis den i forvejen får havre, ville jeg overveje at få lagt en foderplan, så kan du let se, hvad den mangler. Jeg synes tit, hvis de er lidt matte eller lige mangler det sidste speed, at foder, vitaminer og lidt mere stråfoder kan hjælpe. Pøj med den ...
Hvis hesten skal kunne øget tempoet på en måde, så det også kan bruges til noget, så skal den have bæringen og dermed muskulaturen til det. Hvis den bare øger tempoet ved at falde på forparten, så kommer du alligevel ikke ordentlig over springene. For mig lyder det som du har en rigtig fornuftig hest, der gør hvad den kan, og det lyder også som om du ikke presser den over evne. Hvis jeg var dig, så ville jeg arbejde med hans bæring og derigennem give ham mulighed for det du gerne vil have ham til. Og til det formål har du brug for en dygtig underviser, der ikke bare siger "giv den lidt mere gummistøvle", for det er der skisme aldrig kommet noget godt ud af. Mvh BeritH
"giv den lidt mere gummistøvle" ...haha, den tager jeg til mig  Men vil da give dig fuldstændig ret, at den selvfølgelig skal være klar muskelmæssigt, og at en korrekt bærring bør trænes. (Skulle jeg selvfølgelig have tænkt på først)  Hilsen Helle
Nej den var oprindeligt ikke møntet på dig  BeritH
Hej Anja, Jo tak - det går fint. Håber også at I har det godt. Vi har set ponygames når de har trænet nede på Engtoft. Det ser rigtig sjovt og hyggeligt ud. Det skal Nicky nok blive glad for. Kan godt forstå at du ikke har tid til at køre derned 2 gange om ugen... Vi ses (på Ølsemaglevej som vi plejer)  Trine